FIFA Kup konfederacija 2017.

**FIFA Kup konfederacija 2017.** je bilo 10. po redu FIFA Kup konfederacija, koje se održalo u Rusiji od 17. juna do 2. jula 2017. godine. Njemačka je u finalnoj utakmici bila uspješnija od Čilea rezultatom 1-0 te prvi put u svojoj historiji osvojila šampionsku titulu. Gol u finalu je postigao Lars Stindl u 20. minuti utakmice.

## Kvalifikacije 
mini|desno|300px|Države učesnice FIFA Kupa konfederacija 2017.
Na FIFA Kup konfederacija 2017. kvalificiralo se osam nogometnih reprezentacija. Pored domaćina na takmičenje se kvalificirao aktuelni svjetski prvak iz 2014, te prvaci svih ostalih šest kontinentalnih konfederacija.

Nakon što je Rusija osigurala mjesto na turniru kao domaćin, Njemačka je prva ekipa koja se kvalificirala na Kup konfederacija pobijedivši u finalu Svjetskog prvenstva Argentinu rezultatom 1–0 nakon produžetaka. Nakon Njemačke, sljedeća ekipa koja se kvalificirala na Kup konfederacija bila je Australija. Na AFC Azijskom kupu 2015. Australija je kao domaćin pobijedila Južnu Koreju u finalnoj utakmici rezultatom 2–1 te na taj način postala prva reprezentacija u historiji koja je osvojila šampionsku titulu na dva različita kontinentalna takmičenja. Sljedeća ekipa koja je ostvarila plasman na Kup konfederacija je Čile koji je kao organizator Copa Amérike 2015. u finalu nakon boljeg izvođenja jedanaesteraca bio uspješniji od Argentine. Pobjednik CONCACAF Gold kupa 2013. Sjedinjene Američke Države i pobjednik CONCACAF Gold kupa 2015. Meksiko odigrali su utakmicu CONCACAF Kupa 2015. koja je odredila petog putnika na FIFA Kup konfederacija 2017. Nakon produžetaka Meksiko je rezultatom 3–2 bio uspješniji od Sjedinjenih Američkih Država. Na OFC Kupu nacija 2016. Novi Zeland je u finalnoj utakmici nakon boljeg izvođenja jedanaesteraca bio uspješniji od Papua Nove Gvineje. U regularnom dijelu utakmice i produžecima nije bilo golova. Na Evropskom prvenstvu 2016. Portugal je golom Édera u 109. minuti utakmice protiv Francuske prvi put u svojoj historiji osvojio šampionsku titulu te na taj način ostvario i plasman na FIFA Kup konfederacija 2017. Na ovaj način učešće na FIFA Kup konfederacija 2017. stekle su tri reprezentacije iz Evrope što je prvi put u historiji ovog takmičenja. Posljednji učesnik Kupa konfederacija je Kamerun koji je pobjedom nad Egiptom rezultatom 2–1 u finalnoj utakmici peti put postao prvakom Afrike.

### Kvalificirane ekipe 
:1 **Bold** prikaziva šampiona za tu godinu. *Kurziv* prikaziva domaćina za tu godinu.

## Stadioni 
Takmičenje FIFA Kupa konfederacija 2017. održaće se u četiri grada na isto toliko stadiona. FIFA-in organizacioni odbor donio je 8. oktobra 2015. konačnu odluku o stadionima na kojim će se odigrati FIFA Kup konfederacija 2017.

## Raspored takmičenja 
Raspored takmičenja FIFA Kupa konfederacija 2017. objavljen je od strane FIFA-e 24. jula 2015. Domaćin Rusija automatski je smještena na poziciju A1 koja će utakmicom protiv svog naknadno određenim protivnikom (Novim Zelandom) otvoriti 10. izdanje FIFA Kupa konfederacija na stadionu Krestovski u Sankt Peterburgu 17. juna 2017. Raspored nokaut faze određen je na sljedeći način:
*Arena Kazanj u Kazanju biće domaćin prve polufinalne utakmice 28. juna,
*Olimpijski stadion Fišt u Sočiju biće domaćin druge polufinalne utakmice 29, juna,
*Arena Otkritie u Moskvi biće domaćin utakmice za treće mjesto 2. jula,
*Stadion Krestovski u Sankt Peterburgu biće domaćin finalne utakmice 2. jula.

## Izvlačenje 
Izvlačenje grupa FIFA Kupa konfederacija 2017. održano je 26. novembra 2016, 18 MSK (UTC +3), u Kazanju.

Osam ekipa učesnica FIFA Kupa konfederacija podijeljene su u dva šešira. Šešir 1 sadržavao je domaćina Rusiju, te tri najbolje rangirane ekipe na FIFA rang ljestvici za novembar 2016. (pozicija na FIFA rang listi prikazana je u zagradi): Njemačka, Čile, i Portugal. Šešir 2 sačinjavao je preostale četiri ekipe: Meksiko, Australija, Novi Zeland, te pobjednik Afričkog kupa nacija 2017. čiji identitet nije bio poznat za vrijeme izvlačenja.

Osam ekipa podijeljeno je u dvije grupe gdje će svaka ekipa igrati sa svakom. Svaka grupa sačinjavala je dvije ekipe iz prvog jakosnog šešira te dva tima iz drugog jakosnog šešira. Za vrijeme izvlačenja timovi su naizmjenično izvučeni po jedan tim u grupu A, te grupu B, te im je dodijeljivan položaj u grupi. Domaćin Rusija automatski je bila smještena u na poziciju A1. S obzirom da tri ekipe dolaze iz Evrope jedna od grupa sačinjavala je dvije ekipe iz Evrope, što se prvi put dogodilo u historiji FIFA Kupa konfederacija.

## Službena lica 
Ukupno 9 sudijskih timova (glavni sudac i dva asistenta), 1 pomoćni sudija, i 8 video sudija će učestvovati na turniru.

## Igrači 
Svaka ekipa mora imati širi spisak od 30 igrača. Zatim selektori određuju krajnji spisak od 23 igrača (ekipa mora imati tri golmana). Igrači mogu biti zamijenjeni u slučaju povrede 24 sata prije početka prvog meča.

## Rezultati 
### Pravila takmičenja 
Prve dvije ekipe u obje grupe takmičenje nastavljaju u polufinalu. Pravila na osnovu koji se rangiraju timovi u grupi su (član 19.6):

Pored toga, FIFA.com je u uži izbor predstavila šest najboljih postignutih golova, tako da su nogometni navijači mogli glasati o najboljim na turniru. Anketa je zatvorena 10. jula.

## Statistika 
### Lista strijelaca 
## Nagradni novac 
Na osnovu krajnjeg plasmana, ekipe su dobile odgovarajuću novčanu nagradu od FIFA-e.

## Reference 
## Vanjski linkovi 
* FIFA Kup konfederacija  na FIFA.com

*
2017
Kategorija:Nogometna takmičenja u Rusiji
Kategorija:2017. u Rusiji